
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Διαδικασίες εξετάσεως, χρονικών ορίων διαφύλαξης 
τελωνειακών δειγμάτων από τις Χημικές Υπηρεσίες 
του Γ.Χ.Κ.και καθορισμός διαδικασιών αμφισβητή¬ 
σεων και τρόπου έκδοσης δελτίων χημικής αναλύ- 

σεως. 1 

Καθορισμός χρονικών ορίων διαφύλαξης δειγμάτων. 2 


ΑΠΟΦΑΣΕΙ Σ 

Αριθ. 3024187/1595/0099 (1) 

Διαδικασίες εξετάσεως, χρονικών ορίων διαφύλαξης τε¬ 
λωνειακών δειγμάτων από τις Χημικές Υπηρεσίες του 
Γ.Χ. Κ. και καθορισμός διαδικασιών αμφισβητήσεων και 
τρόπου έκδοσης δελτίων χημικής αναλύσεως. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη 

1) Το Ν.4328/23.8.1929 "περί συστάσεως του Γενικού 
Χημείου του Κράτους", όπως τροποποιήθηκε και ισχύει. 

2) Το Ν.1821/12.5.1951 "περί τροποποιήσεως και συ- 
μπληρώσεως ενίων διατάξεων του Ν.4328/1929 περί συ¬ 
στάσεως του Γενικού Χημείου του Κράτους". 

3) Το Ν.115/20.8.1975 "περίτροποποιήσεως διατάξεων 
τινώντου Ν.4328/1929 "περί συστάσεως του Γενικού Χη¬ 
μείου του Κράτους". 

4) Την 14871/363/13-8-1981 απόφαση Υπουργού Οικο¬ 
νομικών περί διαδικασίας εξετάσεως τελωνειακών δειγ¬ 
μάτων υπό των Χημικών Υπηρεσιών του Γ.Χ.Κ. 

5) Τα Π.Δ. 284/1988 και 543/1989 "Οργανισμός Υπουρ¬ 
γείου Οικονομικών" (ΦΕΚ 128 και 165/Α/1988 και 
229/Α/1989), όπως ισχύουν. 

6) Την υπ’ αριθμ.1039386/441/Α0006/21-4-00 κοινή 
απόφαση του Πρωθυπουργού και του Υπουργού Οικονο¬ 
μικών "Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών"(Φ.Ε.Κ.571 Β/2000). 

7) Τις διατάξεις του άρθρου 29Α του Ν. 1558/1985 
(Φ.Ε.Κ. 137Α/1985), όπως το άρθρο αυτό προστέθηκε με 
το άρθρο 27 του Ν. 2081/1992 (Φ.Ε.Κ.154/Α/1992) και 
αντικαταστάθηκε από το άρθρο 1 παρ. 29 του Ν.2469/ 


1997(38Α) το γεγονός ότι από την παρούσα απόφαση δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

ΚΕΦΑΛΑΙΟ Α' 

ΔΙΑΔΙΚΑΣΙΕΣ ΠΟΥ ΑΚΟΛΟΥΘΟΥΝΤΑΙ ΓΙΑ ΔΕΙΓΜΑΤΑ 

ΠΡΟΣΚΟΜΙΖΟΜΕΝΑ ΓΙΑ ΕΞΕΤΑΣΗ ΣΤΙΣ ΥΠΗΡΕΣΙΕΣ 
ΤΟΥ Γ.Χ.Κ. ΓΙΑ ΤΕΛΩΝΕΙΑΚΟΥΣ ΣΚΟΠΟΥΣ 

Άρθρο 1 

Γ ενικές Διαδικασίες 

1. Η δειγματοληψία πραγματοποιείται από τελωνεια¬ 
κούς υπαλλήλους σύμφωνα με τον Τελωνειακό Κώδικα 
(Ν. 1165/1918, όπως τροποποιήθηκε και ισχύει) Κεφάλαιο 
Γ'("Διασάφηση εισαγωγής και τελωνισμός εμπορευμάτων 
που τίθενται σε ανάλωση ή ελεύθερη κυκλοφορία", άρθρο 
27) και Κεφάλαιο Θ'("Περί εξαγωγής και μεταφοράς" Άρ¬ 
θρο 70ε), την Υπουργική απόφαση 1487/81/Φ.Ε.Κ. 477/88 
Τευχ Β' και τον Κοινοτικό Τελωνειακό Κώδικα [Καν(ΕΚ) 
2913/.92 και 2454/93], όπως τροποποιήθηκαν και ισχύ¬ 
ουν. 

2. Σε ειδικές περιπτώσεις είναι απαραίτητη η παρουσία 
χημικού του Γ.Χ.Κ. κατά τη δειγματοληψία όπως : 

(α) σε προϊόντα που διαλαμβάνονται σε Υπουργικές 
Αποφάσεις (π. χ. ρητίνες ΡνΟ) ή Βασιλικά Διατάγματα 
(π.χ. ελαιόλαδο, τυριά, οίνοι-γλεύκη, κόκκινο πιπέρι, προϊ¬ 
όντα τομάτας, τερεβινθέλαιο, σαπούνια, αλκοολούχα πο¬ 
τά). 

(β) σε τρόφιμα σε μορφή χύδην, εφόσον κρίνεται απα¬ 
ραίτητο από το Τελωνείο. 

(γ) σε χύδην αιθυλική αλκοόλη, αποστάγματα πόσης 
φύσεως και αλκοολούχα ποτά (Νόμος Φορολογίας Οινο¬ 
πνεύματος, όπως ισχύει) για περαιτέρω επεξεργασία. Για 
τα προϊόντα αυτά η παρουσία χημικού του Γ.Χ.Κ. κατά τη 
δειγματοληψία απαιτείται όχι μόνο για προϊόντα από και 
προς τρίτες χώρες αλλά και για τα χύδην προϊόντα ενδο¬ 
κοινοτικής κυκλοφορίας που καλύπτονται από Σ.Δ.Ε. 

(δ) σε επικίνδυνα χημικά προϊόντα χύδην και εφ’ όσον 
κρίνεται απαραίτητο από το Τελωνείο. 

(ε) σε ορισμένα προϊόντα των οποίων η δειγματοληψία 
παρουσιάζει δυσκολίες και για τα οποία έχουν εκδοθεί 
εγκύκλιες οδηγίες (π.χ. λιθάνθρακας, χαρτόμαζα, σιτηρά). 

3. Σε περιπτώσεις αυτοτελών συσκευασιών προσκομί¬ 
ζεται επαρκής αριθμός συσκευασιών, ώστε να είναι δυνα- 

τή η πραγματοποίηση των απαραίτητων για την εξέταση 
του δείγματος αναλύσεων και εξετάσεων. 

4. Σε ειδικές περιπτώσεις (π .χ. γάλατα, αλκοολούχα πο¬ 
τά, Ρ\/0, κλπ), όπου υπάρχουν οδηγίες για την ποσότητα 
του δείγματος, πολλαπλότητα δείγματος ή τον αριθμό 
των αυτοτελών συσκευασιών, που πρέπει να λαμβάνονται 
ανάλογα και με την ποσότητα του δειγματιζόμενου εμπο¬ 
ρεύματος, ακολουθούνται οι οδηγίες αυτές. Όπου υπάρ¬ 
χουν Κανονισμοί και οδηγίες της Ε.Κ. που καθορίζουν 
τρόπο δειγματοληψίας, αυτός θα ακολουθείται, ελλείψει 
δε αυτών η δειγματοληψία θα γίνεται σύμφωνα με διε¬ 
θνείς προδιαγραφές όπως π.χ. σύμφωνα με τα πρότυπα 
130. 

5. Τα δείγματα ανάλογα με τη φυσική τους κατάσταση 
(στερεό, υγρό κ.λ.π.) προσκομίζονται στις αρμόδιες Χημι¬ 
κές Υπηρεσίες σε κατάλληλους κατά περίπτωση περιέ¬ 
κτες (π.χ. γυάλινα φιαλίδια δειγματοληψίας, χάρτινοι φά¬ 
κελοι, μεταλλικά δοχεία κ.λ.π.) σφραγισμένους και επιση- 
μασμένους κατάλληλα από την αρμόδια Τελωνειακή 
Αρχή, ώστε να διαφυλάσσεται η γνησιότητα και το απα¬ 
ραβίαστο των δειγμάτων. Οι περιέκτες πρέπει να είναι κα¬ 
θαροί, στεγνοί και άοσμοι. Πρέπει κατά το δυνατόν να 
χρησιμοποιούνται καινούριοι περιέκτες. Ειδικοί περιέ¬ 
κτες επιτρέπεται να χρησιμοποιούνται περισσότερες φο¬ 
ρές. Τα δείγματα δεν λαμβάνονται με γυμνά χέρια, εκτός 
αν αυτό απαιτείται από το είδος του εμπορεύματος. Τα 
δείγματα πρέπει να τοποθετούνται στους περιέκτες αμέ¬ 
σως και χωρίς αλλοιώσεις στο σημείο δειγματοληψίας και 
οι περιέκτες να σφραγίζονται αμέσως. Δείγματα τα οποία 
προσκομίζονται ασφράγιστα, χωρίς κατάλληλη επισή¬ 
μανση ή σε ακατάλληλους περιέκτες δεν θα παραλαμβά- 
νονται για εξέταση. 

6. Οι ποσότητες των δειγμάτων θα πρέπει να είναι τέ¬ 
τοιες, ώστε να επαρκούν για την ανάλυση, την εξέταση 
και την ενδεχόμενη νέα ανάλυση. Επίσης να είναι αντι¬ 
προσωπευτικές του όγκου και των παρτίδων του εμπο¬ 
ρεύματος. 

7. Σε περιπτώσεις, κατά τις οποίες η δειγματίζουσα τε- 
λωνειακή αρχή έχει αμφιβολία για τον τρόπο δειγματολη¬ 
ψίας ή για την ποσότητα του δείγματος, που πρέπει να λη- 
φθεί θα απευθύνεται για οδηγίες στην αρμόδια Χημική 
Υπηρεσία. 

8. Εφόσον τα εμπορεύματα (συσκευασμένα για τη λια¬ 
νική πώληση ή όχι) προέρχονται από διάφορες παρτίδες 
θα πρέπει να λαμβάνεται δείγμα σε επαρκή ποσότητα από 
περισσότερες της μιας παρτίδες ή και από όλες, όταν κρί- 
νεται απαραίτητο. 

9. Η παρούσα δεν καταργεί προϋπάρχουσες διατάξεις 
με την επιφύλαξη ότι δεν αντιστρατεύονται διατάξεις της 
παρούσας απόφασης. 

Άρθρο 2 

Διαδικασίες κατά την εισαγωγή 

1. Τα παντός τύπου εισαγόμενα εμπορεύματα, δείγμα¬ 
τα των οποίων αποστέλλονται στις αρμόδιες Υπηρεσίες 
του Γ. X. Κ., λαμβάνονται εις απλούν, εκτός των περιπτώ¬ 
σεων που ορίζεται διαφορετικά από ειδικές διατάξεις. 

2. Κατά την εισαγωγή εμπορευμάτων θα πρέπει να προ¬ 
σκομίζονται κατά περίπτωση, αναλόγωςτου είδους, τα πι¬ 
στοποιητικά που προβλέπονται στο άρθρο 18 της Κοινής 
Απόφασης των Υπουργών Οικονομικών και Προεδρίας 
της Κυβερνήσεως με αριθμό 0780/444, Φ.Ε.Κ 841/Β/ 
4.12.86, ως ακολούθως: 


(α) Πιστοποιητικό καταλληλότητας (Υγείας) τροφίμων, 
των αρμοδίων Αρχών του Κράτους που ανήκει ο Οίκος 
που τα αποστέλλει, για την προστασία της Δημόσιας Υγεί¬ 
ας. 

(β) Πιστοποιητικό εργοστασίου αλλοδαπής ή του αρμό¬ 
διου εμπορικού επιμελητηρίου του τόπου προέλευσης 
που να φαίνεται το εργοστάσιο, η συνήθης εμπορική ονο¬ 
μασία, η αξία και η σύνθεση του προϊόντος, σύμφωνα με 
τις Γενικές αρχές του Τελωνειακού Δασμολογίου και λοι¬ 
πά απαραίτητα για τη δασμολογική κατάταξη στοιχεία. 

(γ) Τα πιστοποιητικά του παρόντος άρθρου δεν μπορεί 
να αντικατασταθούν με υπεύθυνη δήλωση. 

3. Πάγια τακτική για όλα τα εισαγόμενα προϊόντα είναι 
να μην εκδίδεται το Δ.Χ. Α εκ τιμολογίου. Εκ τιμολογίου θα 
εκδίδονταιΔ.Χ.Α. μόνο σε ελάχιστες περιπτώσεις π.χ. επι¬ 
κίνδυνα προϊόντα ή αποστειρωμένες φαρμακευτικές 
πρώτες ύλες, που καταστρέφονται κατά το άνοιγμα της 
συσκευασίας. 

Για την ορθή διατύπωση του Δ.Χ.Α. θα λαμβάνονται υπ’ 
όψιν το Δασμολόγιο [γενικοί κανόνες γενικές σημειώσεις 
αντιστοίχου κεφαλαίου], επεξηγηματικές Σημειώσεις 
Συνδυασμένης Ονοματολογίας (Σ.Ο) και Εναρμονισμέ¬ 
νου Συστήματος (Η.3), Κανονισμοί (ΕΚ) που αφορούν δα¬ 
σμολογική κατάταξη, Αποφάσεις Ευρωπαϊκού Δικαστηρί¬ 
ου, Πίνακες κωδικών και φορολογικών επιβαρύνσεων, δα¬ 
σμοί αντιντάνμπινγκ και αντισταθμιστικοί δασμοί (όταν 
περιέχουν τεχνικά χαρακτηριστικά), τυχόν απαγορευτι¬ 
κές διατάξεις για την εισαγωγή των ειδών, αποφάσεις ΔΕ- 
ΔΑΠ, Π.Ε.Τ.Α και Α.Ε.Τ.Α. 

Επίσης θα λαμβάνονται υπ’ όψιν οι ειδικές διατάξεις που 
ισχύουν για εκρηκτικά, όπλα, πυραυλική τεχνολογία, πρό¬ 
δρομες και ναρκωτικές ουσίες. 

Προκειμένου γιατρόφιμα θα λαμβάνεται υπ’ όψιν η αντί¬ 
στοιχη Κοινοτική Νομοθεσία, ο Κώδικας Τροφίμων και 
Ποτών και ειδικές νομοθεσίες περί οινοπνευμάτων, αλκο- 
ολούχων ποτών και ζύθου. 

Σε περιπτώσεις τροφίμων μη κανονικών θα αναφέρο- 
νται στο Δ.Χ.Α. τα άρθρα του Κώδικα Τροφίμων, Προε¬ 
δρικά Διατάγματα ή αντίστοιχες διατάξεις της Κοινοτικής 
Νομοθεσίας κ.λ.π, βάσειτων οποίων κρίνεται μη κανονικό 
το τρόφιμο. Σε περιπτώσεις που απαγορεύεται η εισαγω¬ 
γή κάποιου προϊόντος θα πρέπει να αναφέρονται στο δελ¬ 
τίο οι διατάξεις βάσει των οποίων απαγορεύεται η εισα¬ 
γωγή. Σε περιπτώσεις που πρέπει να επικολληθούν ετικέ¬ 
τες ή σήματα ή να διορθωθούν ενδείξεις αυτό θα πρέπει 
να αναγράφεται στο δελτίο καθώς και οι διατάξεις, βάσει 
των οποίων γίνεται η διόρθωση. 

Όπου αναφέρεται δελτίο χημικής αναλύσεως εννοείται 
το οριστικό δελτίο χημικής αναλύσεως. 

4. Επιπλέον, θα πρέπει να προσκομίζονται κατά περί¬ 
πτωση πιστοποιητικά που προβλέπονται για ορισμένα 
προϊόντα από ειδικές διατάξεις (π.χ. γενετικώς τροποποι¬ 
ημένα προϊόντα). 

5. Όλα τα χημικά προϊόντα και παρασκευάσματα, που 
χαρακτηρίζονται σαν επικίνδυνες ουσίες, κατά την εισα¬ 
γωγή τους, πρέπει να είναι κατάλληλα επισημασμένα και 
επί πλέον, αν πρόκειται να χρησιμοποιηθούν από επαγ- 
γελματίες χρήστες να συνοδεύονται από δελτία δεδομέ¬ 
νων ασφαλείας, το περιεχόμενο των οποίων δίνει επί πλέ¬ 
ον πληροφορίες για τις ιδιότητες την επικινδυνότητα κα¬ 
θώς και οδηγίες ασφαλούς αποθήκευσης και διάθεσης 
αυτών. 

6. Σε κάθε περίπτωση ο έλεγχος στο Τελωνείο προϊό- 

ντων για συμμόρφωσή τους προς διατάξεις που διέπουν 
την εσωτερική αγορά συνιστά έναν κατ'αρχήν έλεγχο και 
δεν δημιουργεί προηγούμενο για τον ενδιαφερόμενο. 

Άρθρο 3 

Διαδικασίες κατά τη μεταποίηση (τελειοποίηση προς 
επανεξαγωγή ή προς επανεισαγωγή) 

1. Υπάρχουν δύο κυρίως είδη μεταποίησης που απα¬ 
σχολούν το Γ.Χ.Κ. : Η τελειοποίηση προς επανεξαγωγή 
(τελωνειακό καθεστώς 3151), κατά το οποίο τα προϊόντα 
εισάγονται, τελειοποιούνται και εξάγονται και η τελειο¬ 
ποίηση προς επανεισαγωγή (τελωνειακό καθεστώς 
2100), κατά το οποίο τα προϊόντα εξάγονται, τελειοποι¬ 
ούνται και εισάγονται. 

2. Τα δείγματαπου προορίζονται γιατελειοποίηση προς 
επανεξαγωγή, κατά την εισαγωγή, προσκομίζονται εις δι- 
πλούν. Είναι δυνατόν να ληφθούν περισσότερα των δύο 
δειγμάτων κατά την κρίση της δειγματίζουσας Τελωνεια- 
κής Αρχής, ώστε να καλυφθούν πιθανές τμηματικές εξα¬ 
γωγές του μεταποιούμενου είδους. 

3. Κατά την εξαγωγή του είδους που παρήχθη κατά την 
τελειοποίηση προς επανεξαγωγή, η Χημική Υπηρεσία, η 
οποία προβαίνει στον έλεγχο του εξαγόμενου εμπορεύ¬ 
ματος μπορεί να ζητήσει, εάν κρίνεται απαραίτητο, μέρος 
του δείγματος που εισήχθη προς μεταποίηση από τη Χη¬ 
μική Υπηρεσία, από την οποία εισήχθη το προς μεταποίη¬ 
ση προϊόν. 

Το μέρος δείγματος αποστέλλεται από τη μια Χημική 
Υπηρεσία στην άλλη, σε σφραγισμένο περιέκτη ή φάκελ- 
λο, αναλόγωςτης φύσεωςτου δείγματος, επισημασμένο 
ως εξής: 

"Μέρος του Δείγματος... της Διασάφησης Τελειοποίη¬ 
σης.του.Τελωνείου.Το δείγμα ελήφθη από το 

Χημικό (ονοματεπώνυμο) της .... Χημικής Υπηρεσίας, 
Υπογραφή Χημικού, Ημερομηνία" 

4. Τα δείγματα που προορίζονται για τελειοποίηση και 
επανεισαγωγή, κατά την εξαγωγή, προσκομίζονται εις 
απλούν. Περισσότερα του ενός δείγματα είναι δυνατόν να 
ληφθούν εάν πρόκειται να γίνουν τμηματικές εισαγωγές 
μετά την τελειοποίηση. 

5. Τα δείγματα της τελειοποίησης προς επανεισαγωγή, 
κατά την εισαγωγή, λαμβάνονται εις απλούν. Κατά την ει¬ 
σαγωγή του είδους που παρήχθη κατόπιν τελειοποίησης, 
η Χημική Υπηρεσία, η οποία προβαίνει στον έλεγχο του ει- 
σαγόμενου εμπορεύματος μπορεί να ζητήσει, εάν κρίνε- 
ται απαραίτητο, μέρος του δείγματος που εξήχθη προς 
μεταποίηση από τη Χημική Υπηρεσία, από την οποία εξή¬ 
χθη το προς μεταποίηση προϊόν. Οι διαδικασίες που ακο¬ 
λουθούνται είναι αντίστοιχες με αυτές της παραγράφου 3 
του παρόντος άρθρου. 

Άρθρο 4 

Διαδικασίες κατά την εξαγωγή 

1. Οι ακόλουθες κατηγορίες εξαγομένων εμπορευμά¬ 
των αποστέλλονται στην αρμόδια Υπηρεσία του Γ.Χ.Κ. εις 
διπλούν: 

(α) δείγματα τυγχάνοντα επιστροφών 

(β) προϊόντα ενεργητικής τελειοποίησης 

(γ) όλα τα δείγματα τροφίμων, ακόμη και όταν δεν τυγ¬ 
χάνουν επιστροφών 

Τα ανωτέρω δεν ισχύουν όπου ορίζεται διαφορετικά 
από ειδικές διατάξεις. 

2. Τα εξαγόμενα εμπορεύματα που δεν εμπίπτουν στην 


περιγραφή της παραγράφου 1 του παρόντος άρθρου προ¬ 
σκομίζονται εις απλούν. Επίσης είναι δυνατόν δείγματα 
που εμπίπτουν στην περιγραφή της παραγράφου 1 (γ) του 
παρόντος άρθρου να αποστέλλονται στην αρμόδια χημική 
υπηρεσία εις απλούν, με την προϋπόθεση ότι ο ενδιαφε¬ 
ρόμενος έχει κάνει υπεύθυνη δήλωση ότι θα αποδεχθεί τα 
αποτελέσματα της εξέτασης του πρώτου δείγματος, εφό¬ 
σον δεν επιθυμεί τη λήψη δευτέρου δείγματος. 

3. Τα εξαγόμενα εμπορεύματα συνοδεύονται από πρω¬ 
τόκολλο/έκθεση δειγματοληψίας συμπληρωμένα από τη 
δειγματίζουσα αρχή στις περιπτώσεις που τυγχάνουν επι¬ 
στροφών, ανεξαρτήτως της παρουσίας χημικού κατά την 
δειγματοληψία. 

4. Η εξέταση τροφίμων προοριζομένων για εξαγωγή 
δεν γίνεται σύμφωνα με την Ελληνική Νομοθεσία, αφού 
δεν είναι απαραίτητο να πληρούνται οι όροι του Κώδικα 
Τροφίμων, εφ' όσον πληρούνται οι όροι διάθεσης στην κα¬ 
τανάλωση της χώρας προορισμού (Κώδικας Τροφίμων 
και Ποτών, άρθρο 8) ή/και οι απαιτήσεις του εισαγωγέα, 
εφ' όσον υπάρχουν. Για το σκοπό αυτό θα προσκομίζεται 
αποδεικτικό στοιχείο ότι ο οίκος του εξωτερικού δέχεται 
το προϊόν, όπως παρουσιάζεται (π.χ. αντίγραφο συμβο¬ 
λαίου ή εμπορικής συμφωνίας). 

5. Τα ανωτέρω δεν ισχύ ο υν για τα αλκοολούχα ποτά που 
εξάγονται σε τρίτες χώρες, τα οποία πρέπει εν γένει να 
πληρούν τους όρους του Κανονισμού ΕΟΚ/1576/89 (Καν 
ΕΟΚ1576/89, άρθρο 12) όπως τροποποιήθηκε και ισχύει. 
Επιπλέον δεν ισχύουν για προϊόντα που ρυθμίζονται από 
ειδικές διατάξεις. 

6. Τα προς εξαγωγή τρόφιμα εξετάζονται κατ'αρχήν ως 
προς την καταλληλότητάτους από άποψη μακροσκοπική, 
οργανοληπτική και την επισήμανσή τους με ημερομηνία 
λήξεως ή παραγωγής. Ο εξαγωγέας οφείλει να προσκομί¬ 
ζει υπεύθυνη δήλωση του παρασκευαστή οίκου ότι το 
προϊόν είναι κατάλληλο για ανθρώπινη κατανάλωση. Επι¬ 
πλέον, οφείλει να προσκομίσει οποιαδήποτε άλλα στοι¬ 
χεία ζητηθούν κατά περίπτωση, όπως π.χ ή έκθεση ανά¬ 
λυσης του εξαγόμενου προϊόντος. 

7. Η εξέταση της επισήμανσης είναι αναγκαία, σε καμία 
δε περίπτωση δεν θα πρέπει να αποτελεί "προσβολή της 
πίστης του Ελληνικού Εξαγωγικού Εμπορίου" με ψευδείς 
ή παραπλανητικές ενδείξεις επί της συσκευασίας ή με 
αναντιστοιχίατου περιεχομένου και των ενδείξεων. Ιδιαί¬ 
τερη προσοχή αποδίδεται στην επισήμανση ελληνικών 
παραδοσιακών προϊόντων, π.χ. τυριά ΠΟΠ, ελαιόλαδο 
κ.λ.π. 

8. Ανάλογα μετά αναγραφόμενα στις §. 1. και .3. του πα¬ 
ρόντος άρθρου ισχύουν και για άλλα προς εξαγωγή προϊ¬ 
όντα, για τα οποία υπάρχουν πρότυπα ή προδιαγραφές 
στην Ελληνική Νομοθεσία, οι οποίες δεν είναι όμως υπο¬ 
χρεωτικές στη χώρα προορισμού ούτε απαιτούνται από 
τον εισαγωγέα-αποδέκτη. 

9. Γ ια τα προϊόντα που επιδοτούνται κατά την εξαγωγή 
στο πλαίσιο των δράσεων της Κοινής Αγροτικής Πολιτι¬ 
κής, το οριστικό Δελτίο Χημικής Ανάλυσης (με τα στοιχεία 
που απαιτούνται για την επιδότηση) θα πρέπει να κοινο¬ 
ποιείται το ταχύτερο δυνατόν και σε χρονικό διάστημα 
που καθορίζεται από τις εκάστοτε ισχύουσες διατάξεις. 
Αρχή του χρονικού διαστήματος θεωρείται η παραλαβή 
του δείγματος από την αρμόδια υπηρεσία του Γ.Χ.Κ. Τα 
παραπάνω ισχύουν μόνο στις περιπτώσεις που έχουν 
υποβληθεί από τον εξαγωγέα όλα τα απαραίτητα δικαιο- 
λογητικά. 

Άρθρο 5 

Εξέταση δειγμάτων στα πλαίσια της εργαστηριακής 
υποστήριξης Υπηρεσιών του Γ.Χ.Κ. 

1. Στις περιπτώσεις που στα πλαίσια εργαστηριακής 
υποστήριξης, μέρος δείγματος αποστέλλεται από μία Χη¬ 
μική Υπηρεσία σε άλλη για συγκεκριμένες εξετάσεις, η 
υποστηρικτική μονάδα μπορεί να καταστρέφειτο υπόλοι¬ 
πο του δείγματος, αμέσως μετά την κοινοποίηση των απο¬ 
τελεσμάτων της εξέτασης. Υπεύθυνη για τη φύλαξη και 
την καταστροφή του δείγματος (εφόσον έχει ληφθεί εις 
απλούν) ή των δειγμάτων (εφόσον έχουν ληφθεί εις δι- 
πλούν) είναιη αποστέλλουσαΧημική Υπηρεσία, σύμφωνα 
με τα διαλαμβανόμενα κατά περίπτωση στο Κεφάλαιο Γ 
του παρόντος. 

2. Σε κάθε περίπτωση, η Χημική Υπηρεσία που απο¬ 
στέλλει δείγματα σε άλλη Χημική Υπηρεσία για εργαστη¬ 
ριακή υποστήριξη, οφείλει να κοινοποιεί στην υποστηρί- 
ζουσα Υπηρεσία όλα τα διαθέσιμα στοιχεία ή έγγραφα 
που αφορούν το υπό εξέταση δείγμα. 

ΚΕΦΑΛΑΙΟ Β' 

ΔΙΑΔΙΚΑΣΙΕΣ ΑΜΦΙΣΒΗΤΗΣΕΩΝ 
Άρθρο 6 

Γενικά περί αμφισβητήσεων 

Σε όλες τις περιπτώσεις που υπάρχει διαφωνία Χημεί- 
ου-ενδιαφερομένου ως προς το περιεχόμενο του Δ.Χ.Α. 
που οδηγεί στη δασμολογική κατάταξη του εμπορεύμα¬ 
τος, ακολουθούνται οι διαδικασίες που προβλέπονται για 
τις ΠΕΤΑ (σε πρωτοβάθμιο επίπεδο) και ΑΕΤΑ (σε δευτε¬ 
ροβάθμιο επίπεδο) από τα άρθρα 113 και 114 του Π.Δ. 
284/88 "Οργανισμόςτου Υπουργείου Οικονομικών", όπως 
τροποποιήθηκε και ισχύει. 

Τα παραπάνω αφορούν τόσο στην εισαγωγή, όσο και 
στη μεταποίηση και εξαγωγή. 

Ειδικότερες περιπτώσεις αμφισβητήσεων περιγράφο- 
νται στη συνέχεια: 

Άρθρο 7 

Εξέταση δεύτερου δείγματος ληφθέντος κατά την αρ¬ 
χική δειγματοληψία 

1. Η διαδικασία αυτή ακολουθείται: 

(α) Σε δείγματα εισαγωγής και μεταποίησης που καλύ¬ 
πτονται από συγκεκριμένες διατάξεις και προσκομίζονται 
εις διπλούν (π.χ. Ρ\/0, αλκοολούχα ποτά), για τα οποία 
υπάρχει ένσταση του εισαγωγέα ως προς συγκεκριμένο 
αποτέλεσμα της χημικής ανάλυσης, της οργανοληπτικής 
εξέτασης, των μηχανικών δοκιμών, των φυσικοχημικών ή 
άλλων δοκιμών και /ή εξετάσεων που πραγματοποιήθη¬ 
καν στην αρμόδια Χημική Υπηρεσία του Γ.Χ.Κ., τα οποία 
πιθανόν να καθορίσουν την τύχη του εμπορεύματος, ως 
προς αλλαγή δασμολογικής κλάσης ή φορολογικής με- 
ταχείρησης (εφόσον προκύπτει από τεχνικά χαρακτηρι¬ 
στικά) απαγόρευση εισαγωγής, διάθεσής του στην κατα¬ 
νάλωση, λιανική πώληση ή βιομηχανική χρήση, διάθεση 
υπό όρους π.χ. αλλαγή επισήμανσης ή διάθεση μετά από 
κάποια επεξεργασία κ.λ.π. 

(β) Σε δείγματα εξαγωγής τυγχάνοντα επιστροφών ή 
ενισχύσεων, οι οποίες καθορίζονται από συγκεκριμένα 
αποτελέσματα χημικών εξετάσεων ή άλλων δοκιμών, 
όπως λεπτομερώς αναγράφονται στην προηγούμενη πα¬ 
ράγραφο και καλύπτονται από συγκεκριμένες διατάξεις 


της Κοινοτικής Νομοθεσίας, π.χ. Ονοματολογία των επι¬ 
στροφών κατά την εξαγωγή. 

(γ) Σε δείγματα τροφίμων προς εξαγωγή , τα οποία χα¬ 
ρακτηρίσθηκαν ακατάλληλα για ανθρώπινη κατανάλωση 
ή παρουσιάζουν αναντιστοιχία περιεχομένου-ενδείξεων. 

(δ) Σε δείγματα ενεργητικής τελειοποίησης, που προ¬ 
σκομίζονται κατά την εξαγωγή εις διπλούν. 

2. Η κοινοποίηση των αποτελεσμάτων στις περιπτώσεις 
εκτροπής δειγμάτων, όπως καθορίζονται στην παράγρα¬ 
φο 1 του παρόντος άρθρου γίνεται ταυτοχρόνως τόσο 
στην τελωνειακή αρχή όσο και στον ενδιαφερόμενο ή εκ¬ 
πρόσωπό του. Η κοινοποίηση στον ενδιαφερόμενο ή τον 
εκπρόσωπό του γίνεται ενυπόγραφα (π.χ. με πράξη επί του 
στελέχουςτου δελτίου) ή με συστημένη επιστολή ή με ΡΑΧ. 

Η αίτηση για την εξέταση του δεύτερου δείγματος υπο¬ 
βάλλεται στην αρμόδια Τελωνειακή Αρχή εντός 5 εργασί¬ 
μων ημερών (ευαλλοίωτα ευπαθή) ή 10 εργασίμων ημε¬ 
ρών (λοιπά δείγματα) από την κοινοποίηση του Δ.Χ.Α. 
στον ενδιαφερόμενο. 

Κατά την υποβολή της σχετικής αίτησης ο ενδιαφερό¬ 
μενος υποχρεούται στην καταβολή των προβλεπομένων 
ΔΕΧΕ, ΔΕΤΕ σύμφωνα με τις κείμενες διατάξεις και στα 
έξοδα των χημικών αναλύσεων και εξετάσεων, που πραγ¬ 
ματοποιούνται στο δεύτερο δείγμα και υπολογίζεται με 
βάση το τιμολόγιο των ιδιωτικών αναλύσεωντου Γ.Χ.Κ. Ο 
ενδιαφερόμενος απαλλάσσεται της πληρωμής των εξό¬ 
δων της χημικής ανάλυσης, μόνο στην περίπτωση που η 
εξέταση του δεύτερου δείγματος ζητείται από το Τελω¬ 
νείο. 

Κατά την εξέταση του δεύτερου δείγματος μπορεί να 
παρίσταται και ιδιώτης χημικός εκπρόσωπος του ενδια¬ 
φερομένου. 

Τα αποτελέσματα της δεύτερης εξέτασης είναι υπο¬ 
χρεωτικά για τον ενδιαφερόμενο. 

3. Εξειδικευμένες διατάξεις που αναφέρονται στην πα¬ 
ραπάνω διαδικασία και έχουν θεσπιστεί νομοθετικά για 
συγκεκριμένα προϊόντα (ελαιόλαδο, τυριά, οίνοι-γλεύκη, 
κόκκινο πιπέρι, προϊόντα τομάτας, τερεβινθέλαιο, σαπού¬ 
νια) παραμένουν εν ισχύει ως έχουν. 

Άρθρο 8 

Δεύτερη εξέταση προϊόντων προς εισαγωγή κατόπιν 
επαναδειγματοληψίας. 

1. Επαναδειγματοληψία διενεργείται σε οποιαδήποτε 
περίπτωση κρίνεται αναγκαίο από την Τελωνειακή αρχή ή 
την Υπηρεσία του Γ. X. Κ. ή και κατόπιν αιτήσεως του εν¬ 
διαφερομένου, εφόσον αυτή γίνει αποδεκτή από την αρ¬ 
μόδια υπηρεσία και κυρίως στις ακόλουθες περιπτώσεις: 

(α) δείγματα, στα οποία το αναλυτικό αποτέλεσμα 
της εξέτασης μπορεί να επηρεάζεται από τον τρόπο 
δειγματοληψίας ή από την ποσότητα των λαμβανομένων 
δειγμάτων. 

(β) όταν δεν επαρκεί η ποσότητα των ληφθέντων δειγ¬ 
μάτων. 

Η αίτηση για επαναδειγματοληψία υποβάλλεται στην 
αρμόδια Τελωνειακή Αρχή, η οποία κατά περίπτωση μπο¬ 
ρεί να ζητήσει και την παρουσία χημικού του Γ.Χ.Κ. για την 
επαναδειγματοληψία. Ο ενδιαφερόμενος μπορεί ο ίδιος 
ή εκπρόσωπός του να παρευρίσκεται κατά την επανα- 
δειγματοληψία. 

2. Κατά την επαναδειγματοληψία κατόπιν αιτήσεως του 
ενδιαφερομένου καταβάλλονται μόνο τα προβλεπόμενα 
ΔΕΧΕ, ΔΕΤΕ. Η παρουσία ιδιώτη χημικού, εκπροσώπου 

του ενδιαφερομένου είναι δυνατή κατά την εξέταση του 
δείγματος της επαναδειγματοληψίας. Η επιθυμία του εν¬ 
διαφερομένου για εκπροσώπησή του από ιδιώτη χημικό 
στην εξέταση του δείγματος επαναδειγματοληψίας πρέ¬ 
πει να δηλώνεται στην αίτησή του. 

3. Τα αποτελέσματα της επαναδειγματοληψίας είναι 
υποχρεωτικά για τον ενδιαφερόμενο. 

Άρθρο 9 

Προσφυγή στις Επιτροπές Αμφισβητήσεων 

Το υποχρεωτικό του αποτελέσματος της εξέτασης του 
δεύτερου δείγματος και της επαναδειγματοληψίας, όπως 
περιγράφεται στα άρθρα 7 και 8, δεν στερεί από τον εν¬ 
διαφερόμενο το δικαίωμα προσφυγής στις αρμόδιες επι¬ 
τροπές Τελωνειακών Αμφισβητήσεων (ΠΕΤΑ, ΑΕΤΑ). 

ΚΕΦΑΛΑΙΟ Γ 

ΧΡΟΝΙΚΑ ΟΡΙΑ ΔΙΑΦΥΛΑΞΗΣ ΤΩΝ ΤΕΛΩΝΕΙΑΚΩΝ 
ΔΕΙΓΜΑΤΩΝ 

Άρθρο 10 

Χρόνος διαφύλαξης δειγμάτων εισαγωγής 

1. Τα δείγματα φυλάσσονται επί δεκαπενθήμερο από 
της κοινοποιήσεως του Δελτίου Χημικής Αναλύσεως 
(Δ.Χ.Α.), εκτός των ακολούθων περιπτώσεων: 

2. Δείγματα,για τα οποία υπάρχει διαφωνία στη δασμο¬ 
λογική κατάταξη μεταξύ των αρμοδίων αρχών (Τελωνεί¬ 
ου, Χημείου) και του ενδιαφερομένου φυλάσσονται μέχρι 
να λήξει η υπόθεση. 

3. Δείγματα μη σύμφωνα με τις κατά περίπτωση ισχύ- 
ουσες διατάξεις της κοινοτικής και εθνικής νομοθεσίας 
(π.χ. απαγορεύσεις και περιορισμοί στη διεθνή διακίνηση 
εμπορευμάτων σύμφωνα με τους Κανονισμούς και Οδη¬ 
γίες της Ε.Ε., Διατάξεις νόμων, Υπουργικές αποφάσεις, 
Εγκύκλιες διαταγές κ.λ.π.) φυλάσσονται μέχρι να λήξει η 
υπόθεση. 

4. Δείγματα καυσίμων, λοιπά εύφλεκτα, εκρηκτικά, δια- 
βρωτικά, δηλητηριώδη, αναδίδοντα ατμούς και εν γένει 
επικίνδυνα υλικά: 

- Εφ'όσον είναι σύμφωνα με την κείμενη νομοθεσία και 
εφ’ όσον δεν υπάρχει διαφωνία στην εμπορευματολογική 
περιγραφή μεταξύ Γ.Χ.Κ. και ενδιαφερομένου, αυτά, αμέ¬ 
σως μετά την έκδοση του ΔΧΑ, επιστρέφονται ενυπόγρα¬ 
φα στον παραλήπτη ή στον αντιπρόσωπό του ο οποίος 
οφείλει να είναι ενήμερος για την ορθή τους διαχείριση. 

- Στην περίπτωση που υπάρχει διαφωνία στην εμπορευ- 
ματολογική περιγραφή μεταξύ Γ.Χ.Κ. και του ενδιαφερο¬ 
μένου ή απαιτούνται πρόσθετα στοιχεία ή διόρθωση εν¬ 
δείξεων στη συσκευασία του εμπορεύματος, το δείγμα 
φυλάσσεται μέχρι να λήξει η υπόθεση. Μετά τη λήξη της 
υπόθεσης ακολουθείται η διαδικασία διαχείρισης τοξικών 
αποβλήτων του Γ.Χ.Κ. 

Άρθρο 11 

Χρόνος διαφύλαξης δειγμάτων μεταποιήσεων 

1. Δείγματα ευαλλοίωτα ή ευπαθή φυλάσσονται για 15 
ημέρες. Είναι δυνατόν ευαλλοίωτα ή ευπαθή δείγματα να 
διατηρηθούν σε καταψύκτες για μεγαλύτερο χρονικό διά¬ 
στημα, τη διάρκεια του οποίου κρίνει η εξετάζουσα Χημι¬ 
κή Υπηρεσία, εφ' όσον υφίστανται μεν υποβάθμιση των 
ποιοτικών τους χαρακτηριστικών, αλλά μπορούν να χρη¬ 
σιμοποιηθούν υποβοηθητικά κατά την εξέταση του εξα¬ 
γόμενου προϊόντος. 


2. Όλα τα υπόλοιπα δείγματα φυλάσσονται μέχρι τη λή¬ 
ξη της υπόθεσης (κλείσιμο μεταποίησης) ή αν αυτό δεν εί¬ 
ναι γνωστό για 5 έτη. 

Άρθρο 12 

Χρόνος διαφύλαξης δειγμάτων εξαγωγών 

1. Δείγματα που λαμβάνονται και αποστέλλονται στις 
Υπηρεσίες του Γ.Χ.Κ. εις διπλούν (δείγματα τυγχάνοντα 
επιστροφών, δείγματα ενεργητικής τελειοποίησης και 
δείγματα τροφίμων). 

Για όλα τα παραπάνω δείγματα, το υπόλοιπο του πρώ¬ 
του δείγματος καταστρέφεται αμέσως μετά την κοινοποί¬ 
ηση των αποτελεσμάτων από την εξετάζουσα Υπηρεσία 
του Γ.Χ.Κ. 

Για τη φύλαξη του δευτέρου δείγματος ισχύουν τα 
εξής: 

1.1. Δείγματα ευαλλοίωτα/ευπαθή 

• Προκειμένου περί δειγμάτων που δεν παρουσιάζουν 
προβλήματα, π.χ. ως προς τη δήλωση (δασμολογική κα¬ 
τάταξη, κωδικός επιστροφών), τα αναλυτικά τους αποτε¬ 
λέσματα, τις επισημάνσεις κ.λ.π.), το δεύτερο δείγμα δια¬ 
τηρείται 15 ημέρες από την κοινοποίηση του Δ.Χ.Α. 

• Δείγματα που παρουσιάζουν ένα ή περισσότερα από 
τα παραπάνω προβλήματα 

(α) Σε περίπτωση που ζητείται από τον εξαγωγέα εξέτα¬ 
ση του δεύτερου δείγματος, το υπόλοιπο του δεύτερου 
δείγματος καταστρέφεται 15 ημέρες μετά την κοινοποίη¬ 
ση των αποτελεσμάτων της εξέτασης του δεύτερου δείγ¬ 
ματος. 

(β) Σε περίπτωση που δεν ζητείται από τον εξαγωγέα 
εξέταση του δεύτερου δείγματος, το δεύτερο δείγμα κα- 
ταστρέφεται 15 ημέρες μετά την κοινοποίηση των αποτε¬ 
λεσμάτων της εξέτασης του πρώτου δείγματος. 

1.2. Δείγματα Μη Ευαλλοίωτα/Ευπαθή 

• Προκειμένου περί δειγμάτων που δεν παρουσιάζουν 
προβλήματα, π.χ. ως προς τη δήλωση (δασμολογική κα¬ 
τάταξη, κωδικός επιστροφών), τα αναλυτικά τους αποτε¬ 
λέσματα, τις επισημάνσεις κ.λ.π. το δεύτερο δείγμα δια¬ 
τηρείται 6 μήνες από την κοινοποίηση του Δ.Χ.Α. 

• Δείγματα που παρουσιάζουν ένα ή περισσότερα από 
τα παραπάνω προβλήματα. 

(α) Σε περίπτωση που ζητείται από τον εξαγωγέα εξέτα¬ 
ση του δεύτερου δείγματος, το δεύτερο δείγμα κατα- 
στρέφεται 3 μήνες μετά την κοινοποίηση των αποτελε¬ 
σμάτων της εξέτασης του δεύτερου δείγματος. 

(β) Σε περίπτωση που δεν ζητείται από τον εξαγωγέα 
εξέταση του δεύτερου δείγματος, το δεύτερο δείγμα κα- 
ταστρέφεται 6 μήνες μετά την κοινοποίηση των αποτελε¬ 
σμάτων της εξέτασης του πρώτου δείγματος. 

2. Δείγματα που λαμβάνονται και αποστέλλονται στις 
Υπηρεσίες του Γ.Χ.Κ. εις απλούν 

2.1. Δείγματα Ευαλλοίωτα/Ευπαθή 

• Προκειμένου περί δειγμάτων που δεν παρουσιάζουν 
προβλήματα, π.χ. ως προς τη δήλωση (δασμολογική κα¬ 
τάταξη), τα αναλυτικά τους αποτελέσματα, τις επισημάν¬ 
σεις κ.λ.π. το υπόλοιπο του δείγματος διατηρείται 15 ημέ¬ 
ρες από την κοινοποίηση του Δ.Χ.Α. 

• Δείγματα που παρουσιάζουν ένα ή περισσότερα από 
τα παραπάνω προβλήματα. 

(α) Σε περίπτωση αμφισβήτησης (διαδικασία ΠΕΤΑ, ΑΕ¬ 
ΤΑ) το δείγμα καταστρέφεται μετά τη λήξη της υπόθεσης. 

(β) Σε περίπτωση που δεν γίνεται αμφισβήτηση, το δείγ- 

μα καταστρέφεται 1 μήνα μετά την κοινοποίηση των απο¬ 
τελεσμάτων της εξέτασης του δείγματος. 

2.2. Δείγματα Μη Ευαλλοίωτα/Ευπαθή. 

• Προκειμένου περί δειγμάτων που δεν παρουσιάζουν 
προβλήματα, π.χ. ως προς τη δήλωση (δασμολογική κα¬ 
τάταξη), τα αναλυτικά τους αποτελέσματα, τις επισημάν¬ 
σεις κ.λ.π. το υπόλοιπο του δείγματος διατηρείται 3 μήνες 
από την κοινοποίηση του Δ.Χ.Α. 

• Δείγματα που παρουσιάζουν ένα ή περισσότερα από 
τα παραπάνω προβλήματα. 

(α) Σε περίπτωση αμφισβήτησης (διαδικασία ΠΕΤΑ, ΑΕ- 
ΤΑ) το δείγμα καταστρέφεται μετά τη λήξη της υπόθεσης, 

(β) Σε περίπτωση που δεν γίνεται αμφισβήτηση, το δείγ¬ 
μα καταστρέφεται 6 μήνες μετά την κοινοποίηση των απο¬ 
τελεσμάτων της εξέτασης του δείγματος. 

Άρθρο 13 

Πρόσθετες διατάξεις για το χρόνο διατηρησιμότητας 
των δειγμάτων και τη φύλαξη τους 

1. Τα τελωνειακό δείγματα πάσης φύσεως μπορούν να 
διατηρηθούν για μεγαλύτερο χρονικό διάστημα αν κρίνε- 
ται απαραίτητο από τον Προϊστάμενο της αντίστοιχης 
Υπηρεσίας του Γ.Χ.Κ. ή αν ζητείται σχετικά από τις Τελω¬ 
νειακός Αρχές. Οι χρόνοι φύλαξης των δειγμάτων μπο¬ 
ρούν να μειωθούν στις περιπτώσεις που η Χημική Υπηρε¬ 
σία ενημερώνεται εγγράφως από τις αρμόδιες Τελωνεια¬ 
κός Αρχές ότι έχει λήξει η υπόθεση. 

2. Τα δείγματα φυλάσσονται σε αποθηκευτικούς χώ¬ 
ρους υπό συνθήκες που διασφαλίζουν την ταυτότητα, 
ακεραιότητα και ασφάλεια των δειγμάτων. Η πρόσβαση 
στους χώρους αυτούς είναι ελεγχόμενη και επιτρέπεται 
μόνο στα μέλη του προσωπικού της αρμόδιας Υπηρεσίας 
του Γ.Χ.Κ. που έχουν σχετική εξουσιοδότηση από τον 
Προϊστάμενο της Χημικής Υπηρεσίας. 

3. Ο Προϊστάμενος της κατά περίπτωση αρμόδιας Υπη¬ 
ρεσίας του Γ.Χ.Κ. μεριμνά για την κατά τακτά χρονικά δια¬ 
στήματα εκκαθάριση και καταστροφή των αναλυθέντων 
δειγμάτων. 

4. Εάν κατά την εισαγωγή, ο ενδιαφερόμενος ή εκπρό¬ 
σωπός του επιθυμεί την επιστροφή του δείγματος ή του 
υπολοίπου του (εφ'όσον αυτό έχει σημαντική αξία και εφ' 
όσον η επιστροφή έχει ζητηθεί κατά την προσκόμιση του 
δείγματος), γίνεται πράξη επιστροφής στο στέλεχος του 
Δ.Χ.Α., η οποία περιλαμβάνει το ονοματεπώνυμο και την 
υπογραφή του παραλήπτη και την ημερομηνία παραλα¬ 
βής· 

5. Σε ειδικές περιπτώσεις κατά την εξαγωγή (π.χ. δείγ¬ 
ματα μεγάλης αξίας), εάν το Δ.Χ.Α εκδίδεται από την αρ¬ 
μόδια Υπηρεσία του Γ.Χ.Κ. αμέσως μόλις προσκομισθεί 
το δείγμα και ο ενδιαφερόμενος ή εκπρόσωπός του επι¬ 
θυμεί την επιστροφή του δείγματοςήτου υπολοίπου του, 
ακολουθούνται οι διαδικασίες της προηγουμένης παρα¬ 
γράφου. 

6. Στις περιπτώσεις των παραγράφων 4 και 5, κατά τις 
οποίες επιστρέφεται το δείγμα και επομένως δεν τηρού¬ 
νται οι αντίστοιχοι προβλεπόμενοι χρόνοι διατηρησιμότη- 
τας, ο ενδιαφερόμενος δηλώνει εγγράφως ότι παραιτεί- 
ται κάθε αμφισβήτησης που σχετίζεται αποκλειστικά με 
τη χημική ανάλυση ή την εργαστηριακή εξέταση του δείγ¬ 
ματος. 

7. Στις περιπτώσεις δειγμάτων εξαγωγής που το δείγμα 
αφήνεται από τον ενδιαφερόμενο στην αρμόδια Υπηρε¬ 
σία του Γ.Χ.Κ. για λεπτομερέστερη εξέταση, επιστρέφε¬ 


ται στον ενδιαφερόμενο εφ' όσον δηλωθεί εγγράφως 
στην αρχική αίτηση για εξέταση που συνοδεύει το δείγμα 
(π.χ. πρωτόκολλο δειγματοληψίας) και υποβάλλεται στην 
Υπηρεσία του Γ.Χ.Κ. Η παραπάνω επιστροφή μπορεί να 
γίνεται για το υπόλοιπο του πρώτου δείγματος ή/και για 
το δεύτερο δείγμα. Ο χρόνος επιστροφής του δείγματος 
δεν μπορεί να είναι μικρότερος από τους χρόνους που 
προβλέπονται στις § 1.1 και§ 1.2 του άρθρου 12. 

8. Δείγματα παντός τύπου μη σύμφωνα με τις κείμενες 
διατάξεις δεν επιστρέφονται στον ενδιαφερόμενο, αλλά 
μόνο στις Τελωνειακός αρχές, αν αυτό ζητηθεί εγγράφως 
από αυτές. 

ΚΕΦΑΛΑΙΟ Δ' 

ΔΕΛΤΙΑ ΧΗΜΙΚΗΣ ΑΝΑΛΥΣΕΩΣ 
Άρθρο 14 

1. Τα Δ.Χ.Α συντάσσονται από τον αρμόδιο Χημικό και 
υπογράφονται από τον ίδιο τόσο το δελτίο όσο και το στέ¬ 
λεχος. 

2. Η θεώρηση των Δ.Χ.Α όσο και του στελέχους γίνεται 
με την υπογραφή από τον Προϊστάμενο της Υπηρεσίας 
του Γ.Χ.Κ. και τον Προϊστάμενο του Τμήματος ή σε περί¬ 
πτωση απουσίας τους από τους αναπληρωτές τους. Στο 
Δ.Χ.Α. τίθενται οι σφραγίδες του χημικού που συνέταξε το 
δελτίο και του Προϊσταμένου που το θεώρησε. 

3. Η κοινοποίηση του Δ.Χ.Α. προς την Αρχή από την 
οποία ζητήθηκε η έκδοσή του, γίνεται είτε με διαβιβαστι¬ 
κό έγγραφο είτε με πράξη επί του στελέχους του Δ.Χ.Α. 
την οποία υπογράφει ο παραλήπτης, σημειώνοντας και 
την ημερομηνία παραλαβής. Προκειμένου περί προϊό¬ 
ντων που παρουσιάζουν εκτροπές στα αναλυτικά στοι¬ 
χεία ισχύουν τα αναφερόμενα στην § 2.του άρθρου 7 

4. Ο χρόνος διατήρησης των στελεχών των Δ.Χ.Α. είναι 
συνάρτηση του χρόνου διατήρησης των αντιστοίχων Δια¬ 
σαφήσεων Εισαγωγής-Εξαγωγής-Μεταποίησης. 

Ο χρόνος διατήρησηςτων διασαφήσεων και γενικότερα 
των τελωνειακών παραστατικών καθορίζεται από το άρ¬ 
θρο 5 του αριθ. 57/27-12-79 Π.Δ. (ΦΕΚ21/Α/25-1-80) περί 
εκκαθαρίσεως των Αρχείων της Κεντρικής και των Περι¬ 
φερειακών Υπηρεσιών του Υπουργείου Οικονομικών, 
σύμφωνα με την οποία οι διασαφήσεις διατηρούνται 5 έτη 
από την υποβολή τους στη ΔΙΕΤΑ. Η υποβολή αυτή γίνε¬ 
ται στο τέλος κάθε χρόνου, οπότε αρχίζει να μετρά η πε¬ 
νταετία. Ορισμένες, όμως, διασαφήσεις παραμένουν εκ¬ 
κρεμείς στα Τελωνεία και μετά το τέλος του έτους, για 
όσο χρονικό διάστημα χρειασθεί και μετά υποβάλλονται 
στη ΔΙΕΤΑ. 

Με βάση τα παραπάνω, για την καταστροφή των Δ.Χ.Α., 
υποβάλλεται στο τέλος κάθε έτους ερώτημα από κάθε 
Χημική Υπηρεσία στα αρμόδια Τελωνεία, εάν υπάρχουν 
εκκρεμείς διασαφήσεις, ώστε να υπολογιστεί ο χρόνος 
διατήρησης των αντιστοίχων Δ.Χ.Α. 

ΚΕΦΑΛΑΙΟ ΣΤ 

ΠΕΡΙ ΠΡΟΣΩΡΙΝΩΝ ΚΑΙ ΟΡΙΣΤΙΚΩΝ ΔΕΛΤΙΩΝ ΧΗΜΙΚΗΣ 
ΑΝΑΛΥΣΕΩΣ 

Άρθρο 15 

1. Σε περιπτώσεις που για τη δασμολογική κατάταξη, την 
κανονικότητα, την εφαρμογή της Κοινής Αγροτικής Πολι- 

τικής (εισφορές κατά την εισαγωγή ή επιστροφές κατά την 
εξαγωγή) απαιτούνται εξετάσεις χρονοβόρες, εκδίδεται 
ένα προσωρινό Δ.Χ.Α. με βάση τα υπάρχοντα στοιχεία, 
μνημονεύεται δε ότι θα ακολουθήσει οριστικό Δ.Χ.Α. με 
βάση τα πλήρη στοιχεία. 

2. Σκοπός της έκδοσης των προσωρινών ΔΧΑ είναι η δι¬ 
ευκόλυνση της τελωνειακής διαδικασίας κατά την εισαγω¬ 
γή και εξαγωγή. Κατά την εξαγωγή τροφίμων για την έκ¬ 
δοση του προσωρινού δελτίου γίνεται μακροσκοπική και 
οργανοληπτική εξέταση και έλεγχος αντιστοιχίας ενδείξε- 
ωντηςσυσκευασίας και περιεχομένου, στο δε προσωρινό 
Δελτίο αναγράφεται η φράση "Ύστερα από μακροσκοπι¬ 
κή και οργανοληπτική εξέταση βρέθηκε προϊόν (π.χ. λάδι, 
τυρί) κατάλληλο για εξαγωγή. Στις περιπτώσεις που υπάρ¬ 
χει αναντιστοιχία ενδείξεων-περιεχομένου γίνεται κατάλ¬ 
ληλη επισήμανση. 

3. Μετά την ολοκλήρωση των χημικών αναλύσεων, εξε¬ 
τάσεων ή άλλων δοκιμών που πραγματοποιούνται στο 
δείγμα, εκδίδεται το οριστικό Δ.Χ.Α., ώστε να ολοκληρω¬ 
θεί ο τελωνισμός του εμπορεύματος. 

4. Στο οριστικό Δ.Χ.Α. γίνεται μνεία του αριθμού του αντί¬ 
στοιχου προσωρινού Δ.Χ.Α. με την αναγραφή της φράσης 
"Εκδίδεται σε συνέχεια του προσωρινού Δ.Χ.Α...."της Δια¬ 
σάφησης, της αποστέλλουσας Τελωνειακής Αρχής κ.λ.π. 

Η απόφαση αυτή να δημοσιευθεί στην Εφημερίδα της 
Κυβερνήσεως και να ισχύσει από τη δημοσίευσή της. 

Αθήνα 11 Δεκεμβρίου 2000 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΦΩΤΙΑΔΗΣ 
-♦- 

Αριθ. 3024190/13083/0078 (2) 

Καθορισμός χρονικών ορίων διαφύλαξης δειγμάτων 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Το Ν 4328/1929 "Περί συστάσεως Γενικού Χημείου 
του Κράτους" (ΦΕΚ 272/Α/1929) όπως τροποποιήθηκε 
από το Ν. 2343/1995 "Αναδιοργάνωση Υπηρεσιών του 
Υπουργείου Οικονομικών και άλλες διατάξεις (ΦΕΚ 
211/Α/1995) και του Ν. 2741/1999 "Ενιαίος Φορέας Τροφί¬ 
μων, άλλες ρυθμίσεις θεμάτων αρμοδιότητες του Υπουρ¬ 
γείου Ανάπτυξης και λοιπές διατάξεις" (ΦΕΚ 199/Α/1999). 

2. Το άρθρο 29Α'του Ν. 1558/1985 "Κυβέρνηση και Κυ¬ 
βερνητικά Όργανα (ΦΕΚ 137/Α/1985), όπως προστέθηκε 
με το άρθρο 27 του Ν .2081 /1992 "Ρύθμιση του θεσμού των 
επιμελητηρίων, τροποποίηση των διατάξεων του Ν. 
1712/1987 για τον εκσυγχρονισμό των Επαγγελματικών 
Οργανώσεων, των Εμπόρων, Βιοτεχνών και λοιπών επαγ- 
γελματιών και άλλες διατάξεις" (ΦΕΚ 154/Α/1988) και τρο¬ 
ποποιήθηκε με το άρθρο 1 του Ν. 2469/ 1997 (ΦΕΚ 
38/Α/1997). 

3. Το άρθρο 1, στοιχ. Γ του Προεδρικού Διατάγματος 
543/1989 (ΦΕΚ 229/Α/1989) "Τροποποίηση του Π.Δ. 
284/1988 "Οργανισμός του Υπουργείου Οικονομικών" 
(ΦΕΚ 128/Α/1988), καθώς και του άρθρου 6του Προεδρι¬ 
κού Διατάγματος 91/1999 "Ενοποίηση, κατάργηση Χημι¬ 
κών Υπηρεσιών και Σύσταση Τμήματος Διασφάλισης Ποι¬ 
ότητας" (ΦΕΚ98/Α/1999). 

4. Την αριθμ. 1039386/441/Α0006/21-4-2000 (ΦΕΚ 
571 /Β/21 -4-2000) απόφαση του Πρωθυπουργού και του 


Υπουργού Οικονομικών "Ανάλυση αρμοδιοτήτων Υπουρ¬ 
γού Οικονομικών στους Υφυπουργούς Οικονομικών". 

5. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

ΧΡΟΝΙΚΑ ΟΡΙΑ ΔΙΑΦΥΛΑΞΗΣ ΔΕΙΓΜΑΤΩΝ 
ΚΕΦΑΛΑΙΟ Α' 

Γ ενικά 

Άρθρο 1 

Πεδίο Εφαρμογής - Ορισμοί 

1. Τα χρονικά όρια διαφύλαξης αφορούν όλα τα δείγ¬ 
ματα που εξετάζονται από το Γ ενικό Χημείο του Κράτους 
(Γ.Χ.Κ) [π.χ. δείγματα τροφίμων, περιβάλλοντος, πετρο¬ 
χημικών, πρώτων υλών, βιομηχανικών προϊόντων, αλκοό- 
λης-αλκοολούχωνποτών-οίνου-ζύθου κλπ], πληντωνπε¬ 
ριπτώσεων που ρυθμίζονται από ειδικές διατάξεις (π.χ. 
τελωνειακό δείγματα). 

2. Σε όλες τις περιπτώσεις, κατάτις οποίες κρίνεταιότι 
τα δείγματα πρέπει να διατηρηθούν περισσότερο από 
τα χρονικά όρια που καθορίζονται στη συνέχεια, όπως 
π.χ. μέχρι ημερομηνία λήξης του προϊόντος κ.λ.π., αυτό 
θα γίνεται με απόφαση του υπευθύνου του εργαστηρί¬ 
ου. 

3. Επίσης, σε όλες τις περιπτώσεις όπου αναφέρεται η 
φράση "Διεκπεραίωση της υπόθεσης από την αρμόδια 
υπηρεσία του Γ.Χ.Κ." εννοείται η ανακοίνωση των αποτε¬ 
λεσμάτων στην αποστέλλουσα αρχή. 

ΚΕΦΑΛΑΙΟ Β' 

Αγορανομικά Δείγματα 

Άρθρο 2 

Ευαλλοίωτα Δείγματα 

1. Κανονικά: 

Το υπόλοιπο του Α' δείγματος καταστρέφεται αμέσως 
μετά τη διεκπεραίωση της υπόθεσης από την αρμόδια 
υπηρεσία του Γ.Χ.Κ. 

Το Β' δείγμα καταστρέφεται ένα (1) μήνα μετά τη διεκ¬ 
περαίωση της υπόθεσης από την αρμόδια υπηρεσία του 
Γ.Χ.Κ. 

2. Μη Κανονικά: 

α) Σε περίπτωση επανεξέτασης είτε αυτεπάγγελτα στα 
χέρια τρίτου, είτε κατόπιν αιτήσεωςτου ενδιαφερομένου, 
το υπόλοιπο του Α' δείγματος καθώς και το υπόλοιπο του 
Β' δείγματος καταστρέφονται αμέσως μετά την διεκπε¬ 
ραίωση του σχετικού εγγράφου από την αρμόδια υπηρε¬ 
σία του Γ.Χ.Κ. 

β) Εάν ο παρασκευαστής (κύριος του είδους) δηλώσει 
στο Πρωτόκολλο Δειγματοληψίας ότι δεν επιθυμεί επανε¬ 
ξέταση, τότε το υπόλοιπο του Α' δείγματος καταστρέφεται 
αμέσως, το δε Β' δείγμα ένα (1) μήνα μετά τη διεκπεραίωση 
του εγγράφου από την αρμόδια υπηρεσία του Γ.Χ. Κ. 

γ) Όσον αφορά τα καύσιμα ισχύει η απόφαση Α.Χ.Σ. 
548/98 (ΦΕΚ 127/Β799 σύμφωνα με την οποία γίνεται έφεση 
οπωσδήποτε, οπότε ισχύει ότι και στην περίπτωση (α). 

Άρθρο 3 

Μη ευαλλοίωτα δείγματα 

1. Κανονικά 

Το υπόλοιπο του Α' δείγματος καταστρέφεται αμέσως μετά 





20866 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


τη διεκπεραίωση του σχετικού εγγράφου από την αρμόδια 
υπηρεσία του Γ.Χ. Κ., το δε Β' δείγμα δύο (2) μήνες μετά τη διεκ¬ 
περαίωση του σχετικού εγγράφου απάτην αρμόδια υπηρεσία 
του Γ.Χ.Κ. 

2. Μη κανονικά 

2.1 Εντός διμήνου από της κοινοποιήσεως των αποτελεσμά¬ 
των στη δειγματίζουσα αρχή πρέπει να ενημερώνεται το Γ.Χ. Κ. 
αν ο κύριος του δείγματος ή ο τρίτος από τον οποίο ελήφθη το 
δείγμα επιθυμεί την κατ’ έφεση εξέταση του Β' δείγματος. 

α) Εάν δεν απαντήσει η δειγματίζουσα αρχή εντός του προ¬ 
καθορισμένου χρόνου, θεωρείται ότι δεν επιθυμεί έφεση καιτο 
υπόλοιπο του Α' δείγματος καιτο Β' δείγμα καταστρέφονται έξι 
(6) μήνες μετά την κοινοποίηση του αποτελέσματοςτης Α’ εξέ¬ 
τασης στη δειγματίζουσα αρχή. 

β) Εάν απαντήσει ότι δεν επιθυμεί, τότετο υπόλοιποτου Α'και 
το Β' δείγματος καταστρέφονται αμέσως. 

γ) Εάν επιθυμεί έφεση τότε μετά την εξέταση του Β' δείγμα¬ 
τος και τυχόν επανεξέταση του υπολοίπου του Α' δείγματος, 
εάν υπάρχει: 

γΐ) Το υπόλοιπο του Α' δείγματος, καταστρέφεται αμέσως 
μετά τη διεκπεραίωση του εγγράφου από την αρμόδια υπηρε¬ 
σία του Γ.Χ.Κ.. 

γ2) Το υπόλοιποτου Β'δείγματος: 

- Σε περίπτωση που αποστέλλεται η υπόθεση στο Α.Χ.Σ., κα- 
ταστρέφεται έξι (6) μήνες μετάτη διεκπεραίωση της υπόθεσης 
απάτην αρμόδια υπηρεσίατου Γ.Χ.Κ., δηλαδή την ανακοίνωση 
της απόφασης του Α.Χ.Σ. στη δειγματίζουσα αρχή. 

- Σε περίπτωση που δεν απαιτείται γνωμάτευση από το 
Α.Χ.Σ., καταστρέφεται έξι (6) μήνες μετά τη διεκπεραίωση της 
υπόθεσης από την αρμόδια υπηρεσία του ΠΧΚ. 

2.2 Όσον αφορά ευαλλοίωτο περιεχόμενο μη ευαλλοίωτου 
δείγματος μη κανονικό (π.χ. κονσέρβα ψάρι), το τυχόν υπόλοι¬ 
πο Α' δείγματος καταστρέφεται αμέσως μετάτη διεκπεραίωση 
του εγγράφου από την αρμόδια υπηρεσία του Γ.Χ.Κ. Για την 
διαφύλαξη του Β' δείγματος ισχύουντα διαλαμβανόμενα στην 
παράγραφο 2.1 του παρόντος άρθρου. 

Άρθρο 4 

Καταγγελία εις απλούν 

Εξετάζεται από δύο χημικούς, επανασφραγίζεταιτο υπόλοι¬ 
πο του δείγματος και φυλάσσεται ένα (1) μήνα για τα ευαλλοί- 
ωτακαιέξη (6) μήνες για μη ευαλλοίωτα δείγματα, μετάτη διεκ¬ 
περαίωση της υπόθεσης από την αρμόδια υπηρεσίατου Γ.Χ. Κ. 

ΚΕΦΑΛΑΙΟ Γ 

Άλλες κατηγορίες δειγμάτων 

Άρθρο 5 

Δείγματα για ερευνητικούς σκοπούς 

Δείγματα που αποστέλλονται στο ΓΧΚ για ερευνητικούς σκο¬ 
πούς εις απλούν και για τα οποία δεν απαιτείται γνωμάτευση, 
καταστρέφονται ένα (1) μήνα μετάτη διεκπεραίωση της υπό¬ 
θεσης. 

Άρθρο 6 

Δείγματα αποστελλόμενα από ΣΔΟΕ, δείγματα συμβάσεων 
επιδοτήσεων, παρεμβάσεως κ.λ.π. 

Ακολουθείται η διαδικασία των αγορανομικών εκτός αν 
άλλως ορίζεται. 


Άρθρο 7 

Δείγματα εργαστηριακής υποστήριξης 

Όταν μέρος δείγματος αποστέλλεται για πλήρη ή συμπλη¬ 
ρωματική εξέταση σε άλλη Υπηρεσία του Γ.Χ.Κ. (υποστηρί- 
ζουσα υπηρεσία) από αυτήν που το παρέλαβε αρχικώς, στα 
πλαίσια της εργαστηριακής υποστήριξης των υπηρεσιών του 
Γ.Χ.Κ., τα χρονικά όρια για τη διαφύλαξη των δειγμάτων από 
την υποστηρίζουσα Υπηρεσίατου Γ.Χ.Κ. έχουν ως εξής: 

α) Κανονικά : Το υπόλοιπο του δείγματος καταστρέφεται 
αμέσως. 

β) Μη κανονικά ευαλλοίωτα: Το υπόλοιποτου δείγματος κα- 
ταστρέφεται ένα (1) μήνα μετά τη διεκπεραίωση του σχετικού 
εγγράφου και 

γ) Μη ευαλλοίωτα δείγματα, μη κανονικά: Το υπόλοιποτου 
δείγματος καταστρέφεται έξη (6) μήνες μετάτη διεκπεραίωση 
του σχετικού εγγράφου. 

Άρθρο 8 

Δείγματα προϊόντων τα οποία διέπονται από ειδικές διατάξεις 
της κοινοτικής ή εθνικής νομοθεσίας 

Ακολουθείται ότι ορίζουν οι διατάξεις αυτές ή απουσία αυ¬ 
τών ακολουθείται κατά περίπτωση η διαδικασία των αγορανο¬ 
μικών δειγμάτων. 

Άρθρο 9 

Ιδιωτικές αναλύσεις 

Το υπόλοιποτου δείγματος καταστρέφεται ένα (1) μήνα με¬ 
τάτη διεκπεραίωση της υπόθεσης. 

Άρθρο 10 

Δείγματα περιβάλλοντος 

1. Τα χρονικά όρια που καθορίζονται στο παρόν άρθρο αφο¬ 
ρούν όλα τα δείγματα των κατωτέρω κατηγοριών, ανεξαρτή¬ 
τως της αρχήςη οποία τα απέστειλε. 

2. Νερά διάφορα μη εμφιαλωμένα εις απλούν (πόσιμα, επι¬ 
φανειακά, θαλασσινά, ιδιωτικών αναλύσεων κ.λ.π.): το υπόλοι¬ 
πο του δείγματος καταστρέφεται αμέσως μετάτη διεκπεραί¬ 
ωση του σχετικού εγγράφου. 

3. Απόβλητα εις απλούν: το υπόλοιπο του δείγματος κατα- 
στρέφεται αμέσως μετά τη διεκπεραίωση του σχετικού εγ¬ 
γράφου, λόγω αλλοίωσης των ελεγχομένων φυσικοχημικών 
παραμέτρων. 

4. Δείγματα πετρελαϊκής ρύπανσης για ταυτοποίηση : το 
υπόλοιποτου δείγματος καταστρέφεται αμέσως μετάτη διεκ¬ 
περαίωση του σχετικού εγγράφου, λόγω αλλοίωσηςτωνελεγ¬ 
χόμενων φυσικοχημικών παραμέτρων. 

5. Δείγματα ελέγχου ρύπανσης περιβάλλοντος (αμμοβολές, 
δείγματα άγνωστης σύστασης, χώματα κ.λ.π.) :ένα (1) μήνα με¬ 
τά την διεκπεραίωση του σχετικού εγγράφου. 

6. Δείγματα βιομηχανικά γιατονπροσδιορισμό ελεγχομένων 
υπολειμματικών επικινδύνων χημικών ουσιών (αναισθητικά 
σπρέϋ, πυροσβεστήρες, λάδια μετασχηματιστών, ορυκτέλαια 
κ.λ.π.): α) κανονικά ένα (1) μήνα μετά την διεκπεραίωση του 
σχετικού εγγράφου β) μη κανονικά έξι (6) μήνες μετά την διεκ¬ 
περαίωση των σχετικών διαδικασιών. 

Η απόφαση αυτή να δημοσιευθεί στην Εφημερίδα της Κυ- 
βερνήσεως και να ισχύσει από τη δημοσίευσή της. 

Αθήνα, 11 Δεκεμβρίου 2000 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΦΩΤΙΑΔΗΣ 

